**Ministru kabineta rīkojuma projekta „Par civilā eksperta dalību Eiropas Drošības un sadarbības organizācijas speciālajā novērošanas misijā Ukrainā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6. un 7.punkts, kas nosaka Ārlietu ministrijas kompetenci sagatavot un iesniegt Ministru kabinetā rīkojuma projektu par civilā eksperta dalību starptautiskajā misijā, kā arī rīkojuma projektā iekļaujamo informāciju (ņemot vērā šo noteikumu grozījumus, kas tika pieņemti Ministru kabineta 2014.gada 8.aprīļa sēdē).Ministru kabineta 2014.gada 25.marta sēdes protokollēmuma Nr.18 36§ 3. un 4.punkts.Eiropas Drošības un sadarbības organizācijas Pastāvīgās padomes 2014.gada 21.marta lēmums Nr.1117 par EDSO speciālās novērošanas misijas Ukrainā izvēršanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai Eiropas Drošības un sadarbības organizācijas (turpmāk - EDSO) speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (Prot.Nr.18, 36.§).Kopumā EDSO izsludināja 100 novērotāju vakances un dažas vakances specifiskiem amatiem EDSO speciālajā novērošanas misijā Ukrainā. Līdz atlases termiņa beigām Latvija EDSO Sekretariātam iesniedza 10 civilo ekspertu kandidātus. 2014.gada 29.martā Ārlietu ministrija saņēma ziņu no EDSO Sekretariāta par Gunāra Graumaņa atlasi darbam EDSO speciālajā novērošanas misijā Ukrainā. Gunārs Graumanis ir piekritis ierasties Ukrainā 2014.gada 15.aprīļa vakarā, lai uzsāktu darbu EDSO misijā Ukrainā. Arī EDSO ir izteikusi prasību, lai civilais eksperts ierastos Kijevā, vēlākais, 2014.gada 15.aprīlī.Nosūtītajiem ekspertiem, kas darbosies EDSO speciālajā novērošanas misijā Ukrainā, EDSO segs ceļa izdevumus un izmaksās dienas naudu *(board and lodging allowance*) 125 euro apmērā, no kuras ekspertam būs jāsedz uzturēšanās izdevumi. Ārlietu ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 7. un 14.punktam (redakcijā pēc šo noteikumu grozījumu, kas tika pieņemti Ministru kabineta 2014.gada 8.aprīļa sēdē, spēkā stāšanās) segs civilā eksperta veselības apdrošināšanas izdevumus 772 eiro apmērā atbilstoši EDSO noteiktajam apmēram. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Rīkojuma projekts ir izstrādāts, ievērojot grozījumus Ministru kabineta 2009.gada 13.janvāra noteikumos Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība”, kas tika apstiprināti Ministru kabineta 2014.gada 8.aprīļa sēdē. Grozījumi uz rīkojuma projekta sagatavošanas brīdi vēl nav stājušies spēkā, tomēr tiem jābūt spēkā esošiem uz 2014.gada 15.aprīli, kad rīkojuma projekts tiks virzīts apstiprināšanai Ministru kabinetā. Pretējā gadījumā rīkojuma projekts apstiprināšanai Ministru kabineta 2014.gada 15.aprīļa sēdē netiks virzīts.Ņemot vērā, ka civilajam ekspertam jāuzsāk dalība misijā 2014.gada 15.aprīlī, ir nepieciešams nodrošināt, lai rīkojuma projekts tiktu parakstīts un atbilstoši Oficiālo publikāciju un tiesiskās informācijas likuma 7.panta trešajai daļai stātos spēkā 2014.gada 15.aprīlī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Gunāru Graumani. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (euro) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ārlietu ministrija nodrošinās izdevumu segšanu no budžeta programmā 97.00.00 „Nozaru vadība un politikas plānošana” apstiprinātā finansējuma.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV., V., VI. sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

11.04.2014 13:18

906

Stella Ankrava, 67016196

Stella.ankrava@mfa.gov.lv